alexandrainst/scandi-wiki huggingface dataset:
Andreas Nordvik

Andreas Kristoffer Nordvik (født 18. mars 1987) er en norsk fotballspiller som fra 2019 spiller for Byåsen Toppfotball.

Moren hans er fra Brasil. Faren er fra Heimdal i Trøndelag.

Tidligere spilte Nordvik for Nardo Fotballklubb. Han var opprinnelig ving, men er nå omskolert til midtstopper. Han ble hentet opp fra juniorstallen til Rosenborgs A-lag foran 2006-sesongen, og ble tildelt drakt nr. 22, som var Lasse Strands og Harald Martin Brattbakks tidligere draktnummer.

Nordvik debuterte for A-laget i januar 2004 i en treningskamp mot Skeid. Han ble beskrevet som en meget hurtig, teknisk og duellsterk forsvarsspiller, som ytterst sjelden er satt ut av skader. Han har flere G18- og U21-landskamper for Norge. I 2009-sesongen var han utlånt til Vålerenga IF. 3. mars skrev han under en fireårskontrakt med Vålerenga. I 2014 skrev han under for Sarpsborg 08.

Den 25. november 2015 meldte Nordvik overgang fra Sarpsborg 08 til den danske klubben Esbjerg fB.

Referanser

Eksterne lenker 
 

Norske fotballspillere
Norske fotballspillere i Danmark
Fotballspillere for Nardo FK
Fotballspillere for Rosenborg BK
Fotballspillere for FK Haugesund
Fotballspillere for Vålerenga Fotball
Fotballspillere for Aalesunds FK
Fotballspillere for Sarpsborg 08 FF
Fotballspillere for Esbjerg fB
Fotballspillere for Viking FK
Fotballspillere for FC Fredericia
Fotballspillere for Odds ballklubb
Fotballspillere for Byåsen Toppfotball
Fødsler i 1987
Personer fra Trondheim kommune
Martin Henriksen

Martin Henriksen (født 5. januar 1979 i Trondheim) er en norsk politiker (Ap). Henriksen representerte Troms på Stortinget fra 2013 til 2021.

Han er født i Trondheim, men oppvokst i Harstad. Henriksen var i sin ungdomstid en habil basketballspiller i Harstad. Grunnet en kneskade var han nødt til å gi opp idretten, og startet sin politiske karrière i Arbeiderpartet. Han var leder i Harstad AUF, deretter leder i Troms AUF, og var videre nestleder 2004–2006 og leder 2006–2010 i AUF. Han var også medlem av Troms fylkesting 1999–2011 og nestleder i Ungdom mot EU 2004–2005. I en periode i 2011 var han ansatt i miljøstiftelsen ZERO. 

Henriksen var vararepresentant til Stortinget fra Troms fra 2009. Han var politisk rådgiver i Fiskeri- og kystdepartementet fra 18. mai 2011 til 21. september 2012 og deretter i Arbeidsdepartementet til 10. mai 2013.

Han har eksamen fra Heggen videregående skole og mellomfag i statsvitenskap fra Universitetet i Tromsø.

Stortingskomiteer 
 2013–2017 medlem i Kirke,- utdannings- og forskningskomiteen
 2017–2020: Utdannings- og forskningskomiteen
 2020–2021: Justiskomiteen

Referanser

Eksterne lenker 
 

Ap-politikere i Troms
Stortingsrepresentanter 2013–2017
Vararepresentanter til Stortinget
Politiske rådgivere i Regjeringen Stoltenberg II
AUFs ledelse
Personer fra Trondheim kommune
Personer fra Harstad kommune
Stortingsrepresentanter 2017–2021
Stortingsrepresentanter fra Ap
Stortingsrepresentanter for Troms
All Souls College

All Souls College (fullstendig: The Warden and College of the Souls of all Faithful People deceased in the University of Oxford) er et av kollegiene som utgjør University of Oxford i Storbritannia. Det ble grunnlagt i 1438 av kong Henrik VI, Henry Chichele som var fellow ved New College og erkebiskopen av Canterbury, tilminne om de falne under hundreårskrigen. Den er fremfor alt en forskningsinstitusjon.

Beskrivelse
En unik særegenhet er at dette college ikke har noen studenter uten avslutningsrksamen; alle er fellows, det vil si utdannede akademikere.

Medlemskapet rekrutteres blant annet ved at men hvert år inviterer University og Oxfords beste absolventer til å skrive en eksamen. På grunnlag av disse opptakseksamener velges to kandidater til nye fellows. Et fellowship ved All Souls College er en av Englands ypperste akademiske utmerkelser.

I selve kollegiet omgåes dermed en engere krets av unge forskere med allerede akademisk etablerte størrelser i tillegg til mennesker som har gjort karriere i politikk, næringsliv eller medier. 

Det stilfulle fasadebygget er forblitt nærmest uendret siden det stod ferdig i 1443. Av særlig interesse er hovedbygget fra 1733, Great Quadrangle, særlig dobbelttårnene tegnet av Nicholas Hawksmoor, og soluret fra 1658 av Christopher Wren.

Kjente Fellows 
 Sir Isaiah Berlin, politisk filosof og idehistoriker
 Susanne Bobzien filosof
 Peter Brown, historiker
 Angelos Chaniotis, historiker
 Chris Wickham, historiker
 George Nathaniel Curzon, Vissekonge av India
 Robert Arthur Talbot Gascoyne-Cecil, 3. Marquess of Salisbury, statsminister
 Leszek Kołakowski, filosof
 Thomas Edward Lawrence, hemmelig agent, forfatter
 Thomas Linacre, lege og matematiker
 Friedrich Max Müller, språkforsker
 Sir Sarvepalli Radhakrishnan, president av India
 John Redwood, politiker
 Amartya Sen, samfunnsviter
 Joseph E. Stiglitz, økonom
 Sir Bernard Arthur Owen Williams, filosof
 Edward Frederick Lindley Wood, 1. Earl of Halifax, politiker
 Diego Gambetta, sosiolog
 Michael Dummett, filosof
 Tony Honoré, rettsvitenskapsmann, rettsfilosof

Referanser

Eksterne lenker 
 

Kollegier ved University of Oxford
Etableringer i 1438
Utdanningsinstitusjoner etablert på 1400-tallet
TV-aksjonen

TV-aksjonen er en årlig, riksdekkende norsk innsamlingsaksjon til veldedige formål, som har blitt arrangert siden 1974. Den arrangeres av NRK i samarbeid med utvalgte organisasjoner. Innsamlingen foregår på flere måter. Det mest sentrale er de rundt 100 000 bøssebærere som går fra dør til dør til alle Norges 1,8 millioner husstander, men det gis også gaver fra bedrifter og organisasjoner, samt at det er tradisjon for å ha en direktesendt auksjon i NRKs sendinger. I tillegg bruker Regjeringen å gi et betydelig beløp som ofte utgjør nærmere ¼ av totalbeløpet.  

Formålet bestemmes av et innsamlingsråd i NRK. 

Flyktningerådet og Kirkens Nødhjelp er de organisasjonene som har hatt TV-aksjonen flest ganger. Aksjonen arrangeres en søndag i oktober hvert år, og på denne dagen setter NRK1 av store deler av sin sendetid til å fortelle om TV-aksjonen og organisasjonen bak den. I tillegg har NRK programmer om TV-aksjonen før selve aksjonen. Målt i innsamlede midler per person er TV-aksjonen verdens største innsamlingsaksjon. TV-aksjonen regnes som den mest kjente innsamlingsaksjonen i Norge.

Siden første aksjon i 1974 har TV-aksjonen samlet inn totalt omtrent 8,81 milliarder kroner til veldedige formål per 2016.

Aksjoner

P3aksjonen 
P3aksjonen er et sidearrangement til TV-aksjonen som har blitt arrangert siden 2009. De har som formål å samle inn penger til samme formål som TV-aksjonen. De bruker å ha en maratonsending som går over flere dager og som sender på NRK P3, NRK3 og NRKs nettsider, hvor flere programledere leder sendingen døgnet rundt gjennom flere dager. Pengene samles inn hovedsakelig ved at lyttere og seere sender inn valgfrie beløper eller stemmer forløpende under utfordringer gjennom Vipps, byr i egne nettauksjoner eller sender inn beløp via Spleis. Aksjonen avsluttes samme kveld som TV-aksjonen. I 2013 ble P3aksjonen ikke arrangert, men en kortere versjon over fire timer kalt P3 Morgens innsamlingsaksjon ble arrangert samme dag som TV-aksjonen.

Referanser

Fotnoter

Eksterne lenker 

 
  TV-aksjonens nettsider

 
TV-produksjoner på NRK
Repeterende arrangementer etablert i 1974
Christian Brink

Christian Brink (født 17. mars 1983 i Stord) er en norsk fotballspiller som spiller for Sarpsborg 08. Brink spilte frem til august 2012 for den svenske klubben GIF Sundsvall. Brink kom til GIF Sundsvall fra Fotballklubben Lyn. Før dette spilte han i Sogndal, hvor han fikk 32 kamper etter overgangen fra moderklubben Stord/Moster i 2005.

Brink kom til Sogndal som student og tok gradvis steget inn på førstelaget. Han stod etter hvert frem som en klippe i midtforsvaret, og Lyn betalte rundt 5 millioner kroner for overgangen. Brink signerte en avtale med Lyn som skulle gå ut i 2009. Den 3. juli 2009 ble det klart at Christian Brink signerte for svenske GIF Sundsvall. 

Den 31. august 2012 signerte Brink for den norske adeccoligaklubben Sarpsborg 08 etter at kontrakten med GIF Sundsvall var utløpt. Motivasjonen var ifølge Brink selv å spille i norsk eliteserie, med opprykk som klart mål.

Sommeren 2014 gikk Brink til Stord vederlagsfritt.

Referanser

Eksterne lenker 
 
 Brink sin spillerprofil på lynfotball.net 
 Brink kaster klærne

Fotballspillere for Sarpsborg 08 FF
Norske fotballspillere
Fotballspillere for Sogndal Fotball
Fotballspillere for Lyn Fotball
Fotballspillere for GIF Sundsvall
Norske fotballspillere i Sverige
Personer fra Stord kommune
Fødsler i 1983
David Chipperfield

David Chipperfield (født 18. desember 1953 i London) er en britisk arkitekt. Han har kontorer i London og Berlin. Han regnes som en stor modernisator innen arkitekturen, og hans verker preges av en «filosofisk ansats».

Han studerte arkitektur ved Architectural Association i London og jobbet for kjente arkitekter som Douglas Stephen, Richard Rogers og Norman Foster før han i 1984 etablerte sin egen praksis i London, David Chipperfield Architects. 

I 2006 stod America's Cup bygningen som han tegnet i Valenica i Spania ferdig. I 2007 vant David Chipperfield Architects i samarbeid med Div.A Arkitekter i Oslo arkitektkonkurransen om et nytt arkiv- og museumsbygg for Aust-Agder i Arendal.

Chipperfield ble i 2020 utnevnt til medlem av Order of the Companions of Honour.

Referanser

Eksterne lenker 
 David Chipperfield Architects
 Aust-Agder kulturhistoriske senter
 Div.A Arkitekter

Engelske arkitekter
Order of the Companions of Honour
Knights Bachelor
Order of the British Empire (CBE)
Personer fra London
Fødsler i 1953
Signe Helene Mæland

Signe Helene Mæland (født 12. juni 1945) er pensjonert oberst i Frelsesarmeen i Norge. Hun ble født på Hognestad i Time kommune og ble gift med Erling Mæland i 1965. Hun har sammen med sin ektemann vært leder ved flere korps i England og Norge, for eksempel Torquay korps, Tempelet korps, Kristiansand korps og Stavanger korps. Hun har også vært husmor ved offiserskolen i Asker, divisjons og territorial sekretær for Frelsesarmeens kvinneorganisasjon samt president for Frelsesarmeens kvinneorganisasjon i Danmark. Hun er nå pensjonist, og bor på Jæren

Eksterne lenker 
 Artikkel hos Frelsesarmeen.no

Frelsesarméoffiserer
Fødsler i 1945
Valen kraftverk

Valen kraftverk ligger ved Valen i Kvinnherad kommune i Vestland. 
Vannkraftverket utnytter 294 meter av fallet i Valedalselva og har Valedalsvatn som reguleringsmagasin.

Det opprinnelige kraftverket startet produksjonen i 1910 for å sikre energi forsyning til Valen sykehus. Det ble bygget ny stasjonsbygning i 1939 og en ekstra turbin ble installert i 1955. Installert effekt var 1,5 MW, årlig produksjon var 3,8 GWh.

I 2008 ble det bygget helt ny stasjon like ved de to gamle bygningene.

Installert effekt er 3,8 MW fra en peltonturbin. Årsproduksjon er 20 GWh.

Anlegget er eid og driftes av Valen kraftverk as som er heleid av Hordaland fylkeskommune.

Referanser

Kilder
 
 NVE vannkraftdatabase
 Industriminnekart

Se også
Valenstiftinga

Småkraftverk i Vestland
Kraftverk i Kvinnherad
Kraftverk etablert i 1910
1910 i Norge
Kraftverk etablert i 1939
Kraftverk etablert i 2008
Bjerke

Bjerke er en avledning fra bjerk (bjørk), og er et vanlig norsk gårdsnavn, stedsnavn og etternavn.

Bjerke-allé, eller bjørkeallé, en gate eller allé, kranset av bjørketrær.
Bjerke bru, er ei jernbanebru som går over elva Sogna ved Ask i Buskerud.
Bjerke Gård er en storgård utenfor Lillehammer med overnatting og tilrettelegging for seminarer. 
Bjerke Idrettslag, et idrettslag i Nannestad

Oslo 
Bydel Bjerke, en administrativ bydel i Oslo.
Bjerkebanen, en grunnkrets i Bydel Bjerke i Oslo, også omtalt som bare Bjerke.
Bjerke-alliansen, en fotballklubb i Oslo. 
Bjerke travbane i Oslo.
Bjerke videregående skole i Oslo.
Bjerke (husmannsplass), husmannsplass i bydel Vestre Aker

Personer med navnet Bjerke
Per januar 2020 er det  personer i Norge med Bjerke som etternavn, herunder:
Bjerke, Jacob (1889–1966) en norsk skytterkonge fra 1920. 
Bjerke, André, (1918–1985), en norsk forfatter, sjakkspiller, gjendikter og lyriker.
Bjerke, Siri (1958–2012), en norsk Arbeiderparti-politiker.
Bjerke, Vilde (født 1960), en norsk artist, skuespiller og forfatter.
Andersen, Desiree Bjerke (født 1971), en norsk skeletonutøver.
Bjerke, Vegar, (født 1979), en norsk fotballspiller som spiller for Hamarkameratene.
Bjerke, Espen Harald (født 1980), en norsk langrennsløper.
Bjerke, Silje, (født 1982), en norsk sjakkspiller. 
Bjerke, Paul, en norsk samfunnsdebattant, og tidligere redaktør i Klassekampen.
Bjerke, Rune, tidligere konsernsjef i DNB

Referanser 

Etternavn
Grorud

Grorud er et strøk med villaer, rekkehus og blokker i bydel Grorud i Groruddalen i Oslo. Området er fra gammelt av et industritettsted med kobbergruver og granittsteinbrudd, men også sagbruk, høvleri, samt tekstil og jernvareproduksjon. Vannkraft fra Alna gjorde dette mulig. Eldre bygninger er blant annet Grorud kirke, Grorud skole og tilgrensende bygninger og villaer, Grorud prestegård med hageanlegg og Grorud jernbanestasjon. Her er det både bade- og fiskemuligheter. Mesteparten av Grorud bydel ligger i den nordvestlige skråningen av Groruddalen og de fleste villaene her har god utsikt over dalen. Grorudparken, anlagt i forrige tiår, ligger langs Alna i denne hellingen. På Gamle Grorud (Nedre Grorud) finner man også Bekkensten gård som har gitt navnet til Bekkenstenveien og som i nyere tid er restaurert.

Øvre og nedre Grorud 

Grorud er naturlig delt i øvre og nedre Grorud, der den bratte Grorudlia danner skillet. På den øvre delen ligger Grorud senter med innfartsparkering, busstasjon, Grorud T-bane-stasjon, Grorud kirke, Grorud skole og Grorud idrettspark. Øvre Grorud er også tilholdssted for lokalavisen Akers Avis Groruddalen. Trondheimsveien, riksvei 4, skjærer gjennom det øvre området fra vest mot øst. I området rundt nedre Grorud ligger Grorud jernbanestasjon, Groruddalen skole og den gamle tekstilfabrikken. Østre Aker vei går her. Nedre Grorud blir ofte omtalt som "Gamle Grorud".

Historie 
I granittsteinbruddene omkring Grorud ble det tatt ut nordmarkitt i en variant som har fått eget navn, grorudgranitt. Arbeidsplassene som industrien i området skapte, og den økte tilgjengeligheten jernbanestasjonen som ble etablert i 1854 gav, gjorde området attraktivt. I 1900 bodde det 837 mennesker på Grorud. I 1930 var innbyggertallet økt til 2 000.
Grorud skole åpnet i 1900. Grorud kirke ble innviet i 1902, etter lokalbefolkningens ønske bygget i områdets egen stein. Fra 1950 kom det utbygginger i området, og en rekke blokker med et stjerneformet grunnriss ble satt opp i det som fikk navnet Stjerneblokkveien. Tidlig på 1960-tallet ble Grorud senter åpnet, og i 1966 ble Grorud endestasjon for Grorudbanen, dalens første t-banelinje.

Kjente personer fra Grorud 
Thorbjørn Berntsen
Trygve Lie, (Gamle Grorud)
Erik Fosnes Hansen
Finn Kalvik
Ina Svenningdal
Odd Børretzen

Referanser

Eksterne lenker 
 Bydel Groruds nettsider
 Historisk turtips på Grorud

Strøk i Oslo
 
Steinindustri
Bjølvo kraftverk

Bjølvo kraftverk ligger ved Ålvik i Kvam kommune i Vestland. 
Vannkraftverket utnytter fallet mellom Bjølsegrøvvatnet og Hardangerfjorden. Bjølsegrøvvatnet reguleres mellom 880 og 862 moh. Det overføres også vann fra flere bekkeinntak og fra Kastdalen pumpestasjon.


Gamle Bjølve Kraftverk

Bjølvo kraftanlegg med dam, rørgate og turbinhall ble bygget årene 1915-1918. Kraftstasjonen ble tegnet av landets ledende industriarkitekt, Thorvald Astrup (1876–1940).

Det opprinnelige kraftverket startet produksjonen med tre peltonturbiner, hver på 9 MW. I 1972 ble et nytt aggregat på 36 MW montert, samtidig som de tre første aggregatene gikk ut av daglig drift. Turbinen er av typen horisontalakslet 2-strålet pelton. Kraftverket ble utvidet med en ny tvillingpeltonturbin i 1938 på 18,4 MW.

Transformatorstasjonen ved Bjølve Kraftverk var landets første utendørs koblingsanlegg.

Den gamle kraftstasjonen og rørgaten ble revet i 2016 / 2017.

Trallebanen og rørgaten
Trallebanen langs rørgaten går fra dammen ved Bjølsegrøvvatnet og ned til havnivå i Ålvik. Trallebanen løfter fra 0 – 900 moh over et strekk på 1400 m. og den skal med sine 62,5 grader være den bratteste trallebanen i Europa.

Rørgaten består av to rør. Det første ble montert i 1917-18 og det andre røret kom i 1938. I 1940 ble det stopp i driften en kort periode på grunn av sabotasje og brudd på rørene.

Ytre Ålvik provisoriske kraftverk

Ytre Ålvik provisoriske kraftverk stod klar i 1914. Det utnyttet et fall på 170 meter i Bjølvo. 

Formålet var å skaffe kraft til å drive driftstunnel for Bjølvo kraftverk. 

Det ble nedlagt i 1997 da et aggregat havrerte.

Bjølvefossen
Bjølvo kraftverk ble etablert for å gi energi til A/S Bjølvefossen som årene 1918-1919 produserte kalsiumkarbid. Fra 1925 ble det anlagt et elektro-metallurgisk smelteverk som produserte ferrosilisium.

Nye Bjølvo kraftverk
Staten overtok kraftverket i 1964 som følge av hjemfallsrett og Bjølvefossen AS leide så verket frem til 1997 da Statkraft overtok driften.
Den nye kraftstasjonen startet produksjonen i 2004 og eies og drives av Statkraft.

Det nye kraftverket ligger innsprengt 1200 meter inne i fjellet, mens den gamle stasjonsbygningen ligger i dagen ved Hardangerfjorden.

Årlig produksjon er på ca. 391 GWh. Installert effekt er 98 MW.

Referanser

Kilder
 
 NVE vannkraftdatabase
 Statkraft
 vasskrafta.no

Eksterne lenker 
 Trallebanen
 
 AF-gruppen: Riving av Bjølvo Kraftverk

Vannkraftverk i Vestland
Kulturminner i Kvam
Statkraft
Kraftverk etablert i 1914
Kraftverk etablert i 1918
Kraftverk etablert i 2004
Kraftverk i Kvam
Adams County (Ohio)

Adams County er et fylke i den amerikanske delstaten Ohio. Det ligger i sør i staten og det grenser mot Highland County i nord, Pike County i nordøst, Scioto County i øst og mot Brown County i vest. Det har også grense mot delstaten Kentucky i sør.

Adams Countys totale areal er  km² hvorav 5 km² er vann. I 2000 hadde fylket  innbyggere og administrasjonssenteret ligger i byen West Union.

Fylket ble grunnlagt 10. juli 1797 og er oppkalt etter USAs 2. president, John Adams.

Befolkningsutvikling

Referanser

Eksterne lenker 
 
 Adams County Travel and Visitors Bureau
 Adams County Public Library 

Fylker i Ohio
Fylker i USA etablert i 1797
1797 i Nordvest-territoriet
Vingulmark

Vingulmark (norrønt Vingulmǫrk) var det gamle navnet på et småkongedømme og senere jarledømme i norrøn tid og i middelalderen i området rundt Oslofjorden. Vingulmark var et av de tre (fire) fylkene under Borgartingsloven som til sammen utgjorde det gamle landskapet Viken. I dag er navnet Vingulmark ikke i bruk. Det gamle Vingulmark omfattet dagens Østfold, Follo, Oslo, Bærum og Asker, og en periode også Eiker og Lier, som ellers hørte til Vestfold. Ved inndelingen av landet i sysler ble Vingulmark delt i Oslosyssel og Borgarsyssel.

Første ledd i navnet, Vingul, er noe usikkert. Det kan være et eldre navn for den innerste delen av Oslofjorden fra før vikingtid av ukjent innhold, eller det kan ha sammenheng med «vingle» i betydningen «svinge», «bøye ustøtt». Navnets opprinnelige mening kan ha vært ment i overført betydning, på norrønt har vingul betydningen en hests fallos. Stedsnavnet kan da peke tilbake på hva landskapet lignet på, eksempelvis den delen av Oslofjorden.

Siste ledd i navnet, mark eller mork, hadde også fra gammel norrøn tid (tidlig jernalder) betydning grense, merke som grenseområde mellom bygder. Antagelig var en slik mark som skilte de to delene av det landskapet som i dag kalles Østfold.

Snorre Sturlason skriver i Heimskringla at Harald Hårfagre arvet blant annet Vingulmark etter sin far Halvdan Svarte, som han forsvarte ved å bekjempe kong Gandalv, som tidligere hadde hatt halve Vingulmark, og hans sønn Hake.

Noen av de kjente småkonger i Vingulmark er:
 Gudrød Veidekonge, fikk halve Vingulmark i medgift.
 Alvgeir
 Gandalv Alvgeirsson
 Halvdan Svarte, sønn av Gudrød Veidekonge og far til Harald Hårfagre.
 Olav Haraldsson Geirstadalf, sønn av Harald Hårfagre.
 Tryggve Olavsson, sønn av Olav Haraldsson Geirstadalf, sønnesønn av Harald Hårfagre og far til Olav Tryggvason.
 Harald Grenske, far til Olav Haraldsson den hellige, brent i hjel av Sigrid Storråde.

Etter Harald Grenske er det neppe rimelig å snakke om Vingulmark som et småkongedømme. Snorre nevner at Håkon jarls sønn Eirik Håkonsson fikk Vingulmark som jarldømme.

Se også 
 Ranrike – et annet norsk stedsnavn ikke lenger i bruk

Referanser 

Norrøn tid i Norge
Middelalderen i Norge
Landskap i Norge
George Allan

George Allan var en fotballspiller fra Skottland. Mest kjent er han fra sin tid i Liverpool FC. Allan ble født 23. august 1875 og døde allerede 24 år gammel 9. oktober 1899 av tuberkulose.

Allan debuterte for Liverpool i sesongen 1895/1896 og bokførte 25 mål på kun 20 kamper i ligaen da Anfield klubben vant 2. Divisjon det året.

Allan klarte ikke å fortsette sin utrolige scoringsform, men han står likevel med 58 mål på 96 kamper i alle turneringer. Han ble i 2 sesonger på rad Liverpools topscorer. Dette var i den nevnte 1895/1896 sesongen, og dessuten sesongen etter i 1896/1897.

Allan fikk en landskamp for  mot  3. april 1897.

I 1897 byttet han klubb til Celtic, men han returnerte til Liverpool året etter. Her ble han helt til han døde i 1899.

Se også 
 Statistikk om Liverpool FC.

Referanser

Eksterne lenker 
 
 Profil på LFChistory.net

Skotske fotballspillere
Fotballspillere for Liverpool FC
Fotballspillere for Celtic FC
Personer fra West Lothian
Fødsler i 1875
Dødsfall i 1899
Tysklands riksvåpen

Tysklands riksvåpen er i gull skjold en svart flakt ørn. Denne ørnefiguren har tradisjonslinjer tilbake til romerske kjennetegn og til ørn som symbol for guden Jupiter. Det tyske riksvåpenet er et av verdens eldste som fortsatt er i bruk. Dagens tyske riksvåpen er en heraldisk etterfølger av et eldre riksvåpen som har en svart dobbeltørn på gull bunn, men som opprinnelig hadde bare ett hode. Dette ørnevåpenet ble brukt av det tysk-romerske rike som anså seg for det antikke romerrikets etterfølger og derfor overtok et av dets hovedsymboler. Ørnen i det tyske riksvåpenet blir ofte kalt «riksørnen» (på tysk Reichsadler).

Da Karl den store omgjorde Frankerriket til et «nytt romerrike» i år 800, innførte han det romerske ørnesymbolet. Han fikk hengt opp en ørnefigur i sitt palass i Aachen som fortsatt fantes på Henrik IVs tid. Det tysk-romerske riket eksisterte til 1806. Ørnen som fyrsters og staters våpenskjold har gjennom historien vært brukt og utformet på mange måter, både i tyske stater og i andre land.

Det tyske riksvåpenet med sitt nåværende innhold ble innført med Weimarrepublikken i 1919 etter forslag fra president Friedrich Ebert. Dagens formvariant av republikkens enkle ørnefigur kom 1928 og var i bruk til 1933 da Hitler og nazistene kortvarig gjeninnførte keisertidens symboler og fra 1935 valgte den moderniserte partiørnen med hakekors som eneste nasjonalsymbol. Weimarrepublikkens våpen ble tatt i bruk igjen i 1949. Flere moderne utforminger av ørnevåpenet er i bruk av forskjellige statsorganer, for eksempel Forbundsdagen. De forskjellige grafiske utformingene skiller seg fra hverandre, men er likevel heraldisk sett det samme våpenet.

Se også
 Det tredje rikes riksvåpen
 Den tyske demokratiske republikks riksvåpen
 Tysklands flagg

Tyske våpen (heraldikk)
Riksvåpen
Panhardstag

Panhardstaget finner man vanligvis på kjøretøy med stiv/hel bakaksel (eventuelt foraksel på kjøretøy med firehjulstrekk med hel aksel). Den ene enden av panhardstaget er festet til en side av akselhylsen, mens den andre enden er festet i chassis/ramme på motsatt side. Staget blir på denne måten stående på tvers av kjøreretningen, og har som oppgave å hindre akselen i å bevege seg sidelengs. Eksempelvis har Volvo 240 panhardstag på bakakselen, mens Daihatsu Rocky (med bladfjærer) har panhardstag på forakselen. 

På et kjøretøy med bladfjærer har panhardstaget vanligvis bare som funksjon å øke stabiliteten, mens et kjøretøy med spiralfjærer (avhengig av type hjuloppheng) kan kollapse helt hvis staget fjernes.

Bildeler